**Fizikas, matemātikas un optometrijas fakultātes 1.kursa maģistru pētniecības un studiju atbalsta nolikums**

**30.jūnijs 2020.g.**

1. Mērķis: atbalstīt Fizikas, matemātikas un optometrijas fakultātes (turpmāk Fakultātes) pirmā kursa maģistra programmu studentu iesaistīšanos pētniecībā Fakultātes pētnieku vadībā un pētniecībai nepieciešamo zināšanu apguvi studiju procesā.
2. Fakultātes pirmā kursa maģistru pētniecības atbalsts (turpmāk tekstā ATBALSTS) paredz trīs pētniecības atalgojumu piešķiršanu, pa vienam katrā no Fakultātes maģistra studiju programmām, kas saistītas ar trim Fakultātes nodaļām.
3. ATBALSTAM var pieteikties students, kas reģistrējies studijām kādā no Fakultātes maģistra studiju programmām 1.studiju gadā.
4. Konkrēts kandidāts ATBALSTU var saņemt tikai vienu reizi, summējot visas studijas Fakultātē.
5. ATBALSTU students saņem nepārtrauktu 12 mēnešu periodu, no oktobra līdz nākošā gada septembrim, tai skaitā, nodrošinot atvaļinājuma apmaksu.
6. ATBALSTA saņemšana tiek pārtraukta, ja students ir nesekmīgs pēc kārtējās sesijas (sesijai beidzoties, nav nokārtoti visi sesijā paredzētie pārbaudījumi).
7. ATBALSTA apjoms vienam studentam tiek noteikts katram gadam atsevišķi ar Fakultātes dekāna norādījumu, atbilstoši pieejamajiem finanšu resursiem.
8. ATBALSTA līdzekļi tiek nodrošināti no Fakultātes attīstības finansējuma, kas tiek atsevišķi izdalīts no Fakultātes Bāzes un Snieguma finansējuma. Ja attīstības finansējums nav pietiekams, tad var samazināt ATBALSTA izmaksas mēnešu skaitu.
9. ATBALSTA finansējumu var saņemt tikai tad, ja darba zinātniskais vadītājs ir vēlēts Fakultātes pētnieks vai vadošais pētnieks.
10. Lai pieteiktos ATBALSTAM, līdz 15.septembrim jāpiesakās LU Personāla departamentā uz izsludinātajām zinātnisko asistentu amata vietām, iesniedzot:
    1. dokumentus atbilstoši “Nolikumam par akadēmiskajiem un administratīvajiem amatiem Latvijas Universitātē” (31.10.2011., lēmums Nr.153), tai skaitā:
       1. CV ar ziņām par līdzšinējo zinātnisko darbību, iekļaujot datus par bakalaura studiju noslēguma darba nosaukumu un iegūto vērtējumu;
    2. atbalsta vēstuli no zinātniskā darba vadītāja;
    3. pretendents var papildus iesniegt rekomendācijas vēstuli no pasniedzēja iepriekš absolvētajā studiju programmā, ja vēlas.
11. Ja pretendents jau ieņem Fakultātē vēlētu akadēmiskā pētniecības personāla pozīciju, tad ATBALSTAM jāpiesakās Fakultātes dekanātā, lietvedei līdz 15.septembrim iesniedzot 10.1.1, 10.2. un 10.3. punktos minētos dokumentus.
12. Pēc pieteikšanās uz vakanci noslēgšanās visi pretendenti uzstājas ar referātu zinātniskajā seminārā, kuru vērtē Fakultātes komisija. Komisijas pārstāvju izvēlē un darbībā tiek ievērots Zinātnieka ētikas kodekss[[1]](#footnote-1), tai skaitā zinātnieka kā eksperta darbības principus. Komisiju veido:
    1. seši Fakultātes pētnieki, kurus nozīmē Fakultātes nodaļas, pa diviem katras tematikas pretendentiem, kuri papildus darbam komisijā par semināra rezultātiem sagatavo rakstisku eksperta atzinumu, kuru iesniedz Fakultātes Domē. Minētie eksperti nevar būt pretendentu vadītāji un nevar sniegt rekomendācijas pretendentiem;
    2. Fakultātes struktūrvienību (atbilstoši Fakultātes nolikumam) vadītāji un Fakultātes dekāns vai arī viņu nozīmētas personas.
13. Par ATBALSTA piešķiršanu lemj Fakultātes Dome tuvākajā sēdē, par kandidātiem aizklāti balsojot un ņemot vērā Fakultātes komisijas rekomendācijas.
14. Domes balsojumu var apstrīdēt LU noteiktajā kārtībā, kas aprakstīta “Nolikumā par akadēmiskajiem un administratīvajiem amatiem Latvijas Universitātē”.
15. Noslēdzoties finansējuma saņemšanai, tā paša gada rudens semestrī, atbalsta saņēmēji uzstājas Fakultātes rīkotā seminārā par ATBALSTA saņemšanas laikā sasniegto.

1. Zinātnieka ētikas kodekss <https://www.lzp.gov.lv/index.php?option=com_content&task=view&id=75&Itemid=88> [↑](#footnote-ref-1)